burgasdotpro/wikipedia huggingface dataset:
Parthenopaios

Parthenopaios ("Parthenopaios"), ) je v gréckej mytológii syn kalydónského kráľa Meleagra (alebo Meilanióna, alebo podľa inej verzie Talaa a Lysimachy) a jeho manželky arkádskej lovkyne Atalanty, jeden zo siedmich vojvodcov z vojny Siedmi proti Tébam.
Počas útoku na Téby bol jedným zo siedmich veliteľov, ktorý útočil so svojim oddielom na jednu zo siedmich mestských brán. Pri útoku sa bránil štítom na ktorom bolo vyobrazenie Sfingy, ktorá drží v pazúroch mŕtveho tébskeho muža. Ale ani jemu, ako aj ostatným veliteľom nepomohla odvaha, lebo v krvavom boji takmer všetci zahynuli. Z veliteľov sa ako jediný zachránil Adrastos. 
Na Parthenopaia zhodil z mestských hradieb tébsky obranca Periklymenos obrovský balvan, ktorý ho usmrtil.
O desať rokov neskôr však potomkovia padlých veliteľov, aby svojich otcov pomstili, znova zaútočili na Téby a tentoraz ich takmer bez strát dobyli. Medzi útočníkmi bol aj Parthenopaiov syn Promachos.
Subaru Impreza WRX STi

Subaru Impreza WRX STi je najvýkonnejšia verzia automobilu Subaru Impreza, ktorú od roku 1992 vyrába japonská automobilka Subaru. Koncom 80. rokov Subaru vytvorilo divíziu Subaru Tecnica International (STI) na dosiahnutie vývoja vozidiel pre Majstrovstvá sveta v rely a ďalšie motoršportové aktivity. Potom ako spoločnosť rástla bola divízia použitá na tvorbu výkonných spotrebiteľských verzií automobilu Subaru Impreza WRX s pohonom všetkých kolies a turbodúchadlom prepĺňaným motorom boxer. Subaru World Rally Team používal pretekársku verziu modelu WRX STi.
Impreza WRX STi bola pôvodne predávaná iba v Japonsku. Neskôr bola oficiálne dostupná v Oceánii (v Austrália od roku 1999 s modelom STi Version V). Do Európy sa verzia WRX STi dostala v roku 2001 so zmenou podvozku.
Impreza WRX STi je dlhoročným konkurentom automobilu Mitsubishi Lancer Evolution.
Ideografické písmo

Ideografické písmo alebo ideografia alebo pojmové písmo (znak takéhoto písma sa volá ideogram alebo ideograf) je termín, ktorý sa v literatúre používa v niekoľkých pomerne rozdielnych významoch, a to napr.:
Skrátene možno teda skonštatovať, že sa termín chápe ako:
Viacerí autori existenciu (akéhokoľvek) písma, ktoré vyjadruje priamo pojmy či myšlienky (a nie slová alebo konkrétne predmety) považujú za nemožnú, a ak ju aj pokladajú za možnú, tak ju pokladajú za historicky nedoloženú. Ideografické písmo definované ako zvláštny typ písma predchádzajúci logografickému písmu je teda podľa nich buď nezmysel alebo prinajlepšom len čisto hypotetické písmo. Iní autori zas naopak považujú logografické písma (teda písma, ktorých znaky vyjadrujú slová) za prinajmenšom čiastočne (alebo kvázi automaticky súčasne aj) za písma, ktoré vyjadrujú aj pojmy/myšlienky; termíny logografické a ideografické písmo pre nich teda z tohoto dôvodu splývajú. Tretia skupina autorov zas mechanicky termín ideografické písmo považuje jednoducho za synonymum logografického písma a termíny logografické a ideografické písmo pre nich potom splývajú takpovediac "mechanicky".
To, ktoré jednotlivé písma patria medzi ideografické písma, závisí od zvolenej definície, čiže konkrétny zoznam nie je možné uviesť. Napríklad v norme ISO 15924, v ktorej sa (spomedzi typov písem relevantných v tejto súvislosti) rozlišuje ideografické písmo, hieroglyfické písmo a klinové písmo (tieto termíny tam nie sú definované), je medzi ideografické písma zaradené iba čínske písmo, džürčenské písmo, tangutské písmo, Blissove symboly a Braillovo písmo.
Meleagros

Meleagros (starogr. Μελέαγρος – Meleagros, ) môže byť:
Richard Huna

Róbert Huna (* 9. marec 1985, Liptovský Mikuláš) je slovenský hokejový hráč, hrajúci na pozícii ľavého krídelného útočníka.
Klubový hokej.
Je odchovancom Liptovského Mikuláša. V sezóne 2012/2013 podpísal dvojročnú zmluvu s klubom HC Košice. Koncom novembra 2012 s ním a jeho bratom Róbertom košický klub ukončil spoluprácu, kvôli dlhodobo neuspokojivej výkonnosti.
Slovenská spoločnosť pre medzinárodné právo pri Slovenskej akadémii vied

Slovenská spoločnosť pre medzinárodné právo (SSMP) pri Slovenskej akadémii vied je dobrovoľné vedecké, výberové združenie vedeckých a odborných pracovníkov v odbore medzinárodného práva. Bola založená v roku 1971. Pôsobí ako občianske združenie. Jej sídlo je Bratislava. Od roku 2011 je predsedom spoločnosti Prof. Doc. JUDr. Marek Šmid, PhD., rektor Trnavskej univerzity v Trnave.
SSMP má viacerých významných členov: Peter Tomka, predseda Medzinárodného súdneho dvora, Ján Klučka, bývalý sudca Súdneho dvora Európskej únie a Ústavného súdu Slovenskej republiky, ako aj profesori medzinárodného práva a príbuzných odborov Ján Azud, Viera Strážnická, Stanislav Mráz a Marek Šmid. Členmi sú aj viacerí praktici pôsobiaci v rámci slovenskej zahraničnej služby, ako aj pracovníci SAV a členovia Slovenskej advokátskej komory.
Slovenská spoločnosť pre medzinárodné právo vydáva od roku 2007 Slovenskú ročenku pre medzinárodného právo. 
Orgánmi spoločnosti sú Valné zhromaždenie a Výbor, ktorý riadi bežnú činnosť SSMP.
Výbor SSMP.
Výbor SSMP má desať členov. Zloženie výboru na roky 2021 - 2023 je nasledovné:
Dušan Pašek ml.

 
Dušan Pašek ml. (* 18. január 1985, Bratislava – † 5. november 2021, Bratislava) bol slovenský hokejový útočník, syn Dušana Pašeka. Po skončení aktívnej hráčskej kariéry bol funkcionárom; naposledy bol generálnym riaditeľom a viceprezidentom klubu Bratislava Capitals.
Klubový hokej.
Dušan Pašek ml. je odchovanom bratislavského hokeja. V seniorskom mužstve debutoval v sezóne 2003/2004, kedy nastúpil na 29 zápasov. V nasledujúcej sezóne 2004/2005 nastúpil na 18 zápasov a so Slovanom Bratislava sa tešil zo zisku majstrovského titulu. Od ročníka 2006/2007 bol hráčom Skalice, kde strávil 3 sezóny. Pred sezónou 2010/2011 sa dohodol na jednoročnej zmluve s opciou s mužstvom HC Košice a následne predĺžil zmluvu do roku 2013. V zápase proti Banskej Bystrici 23. novembra 2010 zaznamenal svoj prvý hetrik v extralige. Jeho výkony v tejto sezóne boli ovplyvnené zranením, keď kvôli zlomenine kľúčnej kosti chýbal na ľade dva mesiace. Vrátane play-off odohral 47 zápasov, v ktorých získal 19 bodov (13+6). Na konci sezóny sa tešil zo zisku svojho druhého majstrovského titulu. V nasledujúcej sezóne 2011/2012 odohral 71 zápasov so ziskom 43 bodov (16+27) a tešil sa zo striebornej medaily. V nasledujúcich dvoch sezónach v Košiciach sa tešil zo zisku striebra (2013) a zlata (2014). V sezóne 2013/2014 stihol pre zranenie odohrať iba 22 zápasov s bilanciou 7 gólov a 5 asistencií. V septembri 2014 predčasne ukončil svoje pôsobenie v Košiciach. Sezónu 2014/2015 odohral v extraligových Piešťanoch. Vrátane play-off nastúpil na 56 zápasov s bilanciou 21 gólov a 22 asistencií. Sezónu 2015/2016 začal v Banskej Bytrici, kde podpísal zmluvu na dva roky. Po šiestich odohraných zápasoch však odišiel na hosťovanie do Skalice, kde sa vrátil po vyše piatich rokoch. Odohral 40 zápasov, v ktorých získal 20 bodov za 6 gólov a 14 asistencií. Vo februári 2016 sa rozhodol ukončiť aktívnu kariéru kvôli dlhodobým zdravotným problémom.
Celkovo odohral v slovenskej extralige 657 zápasov s bilanciou 152 gólov a 168 asistencií. V roku 2018 sa vrátil ako hráč na ľad českého treťoligového klubu SHK Hodonín, ktorý trénoval Ivan Dornič Tu odohral tri zápasy s bilanciou 3 góly a 1 asistencia.
Reprezentácia.
Slovensko reprezentoval v štyroch dueloch, v ktorých nebodoval.
Meleagros (mytológia)

Meleagros (starogr. Μελέαγρος – Meleagros, latinsky "Meleager") je v gréckej mytológii syn kalydónského kráľa Oinea a jeho manželky Althaie.
V Aitólii v strednom Grécku vládol kráľ Oineus, v hlavnom meste Kalydón. Jedného roka zožali bohatú úrodu a kráľ obetoval všetkým bohom, len na bohyňu lovu Artemis zabudol. Urazená bohyňa preto za trest poslala na Kalydón strašného diviaka, ktorý bol urastený ako býk, oči mal podliate krvou, štetiny silné ako oštepy, tesáky ako slonie kly, horúcu penu okolo papule. Diviak narobil v krajine veľké škody - podupal rastúce obilie, ničil dozrievajúcu úrodu, vínnu révu, olivové sady, hubil ľudí, psy, stáda dobytka.
Kráľov syn Meleagros sa preto rozhodol zbaviť kraj strachu a diviaka zabiť. Na lov diviaka zvolal najstatočnejších mužov Grécka, medzi nimi aj Argonautov, s ktorými sa plavil na lodi Argó do Kolchidy pre zlaté rúno. Na tento lov prišli:
Kráľ usporiadal veľký hon, v hlbokom lesnom údolí vyplašili hrozného diviaka a zaútočili na neho oštepmi, ale tým ho len rozdráždili. Diviak jednému lovcovi dokaličil nohu a zmizol v kroví, kde ho dostihol šíp Atalanty a zabodol sa mu za ucho. Muži sa nechceli nechať zahanbiť ženou, prudko útočili a Ankaios sa diviakovi postavil zoči voči s ostrou sekerou. Diviak však zaútočil prvý a vrazil mu tesáky do brucha, v okamihu bol lovec mŕtvy. Ostatní lovci sa netrafili, až Meleagros diviaka nakoniec predsa len zabil. Kožu zabitého diviaka, svoju korisť, daroval Atalante, čo sa ostatným lovcom nepáčilo a trofej Atalante vzali, to ale popudilo Meleagra tak, že v hádke zabil dvoch svojich strýkov.
Althaia, Meleagrova matka, si najprv myslela, že jej bratia sú obeťou lovu, ale keď sa dozvedela pravdu, nahnevala sa a myslela na pomstu. Spomenula si na starú veštbu pri narodení syna, keď bohyne osudu Moiry určili, že bude žiť tak dlho, dokiaľ nedohorí poleno, ktoré hodili do kozuba. Althaia nato poleno z kozuba vytiahla, zahasila ho a schovala. V tej chvíli Meleagros začal slabnúť a v bolestiach za chvíľu skonal. Celé mesto plakalo, kráľ prepadol hlbokému zármutku a matka, ktorá si uvedomila čo urobila, prebodla sa mečom. Jeho dve sestry sa utápali v žiali. Po toľkých nešťastiach a pohromách sa bohyňa Artemis prestala hnevať a Meleagrove sestry premenila v perličky.
Iná verzia tejto báje udalosti po skončení honu líči tak, že sa lovci hádali, kto sa o zabitie diviaka najviac zaslúžil. Od urážok prešlo až k nepriateľským činom a nakoniec z toho bola vojna medzi Kalydónom a vedľajším Pleurónom. Do čela vojska sa postavil Meleagros a cudzie vojská zahnal na útek. Nešťastnou náhodou však v boji zabil brata svojej matky. Altheia syna prekliala a on z hnevu opustil vojsko a uchýlil sa k svojej manželke Kleopatre. V jeho neprítomnosti nepriateľ znovu zaútočil a mesto obkľúčil. Tu už však Kalydónčania prosili Meleagra, aby sa vrátil do velenia armády, ale on nepovolil až keď nepriatelia už takmer dobyli mesto, potom ich silou zahnal. Mesto bolo zachránené, nie však Meleagros – bohovia vypočuli matkinu kliatbu a Apolón ho zahubil šípom.
Theodore Sedgwick

Theodore Sedgwick je bývalý veľvyslanec Spojených štátov amerických na Slovensku (). 
Theodore Sedgwick vyštudoval osmanskú históriu na Harvard College. Pred menovaním do funkcie veľvyslanca pôsobil v rôznych komerčných aj nekomerčných organizáciách. Založil vydavateľstvo Pasha Publications a energetickú firmu Io Energy. Pracoval v radách viacerých spoločností ako: Inside Higher Ed, Atlantic Information Services, and Washington Business Information a charitatívnych organizácií ako Civil War Preservation Trust, Wetlands America Trust, Land Trust Alliance. Je tiež členom Chief Executives Organization, organizácie lídrov firiem.
Veľvyslanec Sedgwick je členom Pražskej Spoločnosti pre Medzinárodnú Spoluprácu, rešpektovanej organizácii venujúcej sa diplomatickej spolupráci v strednej a východnej Európe. 
Theodore Sedgwick bol potvrdený Kongresom 30. júna 2010 a do funkcie inaugurovaný 4. júla toho roku.
Lynkeus (argonaut)

Lynkeus (, ) je v gréckej mytológii syn messénskeho kráľa Afarea a jeho manželky a nevlastnej sestry Arény.
Lynkeus mal taký ostrý zrak, že videl aj cez drevo, kameň a dokonca až dovnútra zeme. Jeho brat, Idas bol zase ohromný silák. Mnohé dobrodružstvá prežívali spoločne so svojimi bratrancami Kastorom a Polydeukom, ktorí boli známi ako Dioskúrovia.
Spolu sa zúčastnili lovu na kalydónskeho diviaka aj výpravy Argonautov do Kolchidy pre zlaté rúno. Poslednou spoločnou akciou bola krádež stáda dobytka v Arkádii, lenže pri delení lupu sa nepohodli, strhol sa medzi nimi boj, v ktorom všetci štyria zahynuli.
Markus Schulz

Markus Schulz (* 3. február 1975, Eschweger, Západné Nemecko) je nemecký trance DJ a producent, ktorý žije v Miami na Floride v USA. Je najviac známy svojou týždennou rozhlasovou show Global DJ Broadcast, ktorá beží na internetovom rádiu Digitally Imported. Je tiež zakladateľom elektronického tanečného hudobného vydavateľstva Coldharbour Recordings.
Martin Babiak

Generálmajor Ing. Martin Babiak (* 14. apríl 1959, Krupina, Česko-Slovensko) je slovenský generál a v období od mája 2010 do septembra 2012 veliteľ Vzdušných síl SR. Do hodnosti generálmajora bol povýšený 23. januára 2008.
Vzdelanie.
Výber vzdelania podľa webu Vzdušných síl.
Vojenské pôsobenie.
Svoje pôsobenie Martin Babiak začínal v roku 1982 ako pilot 1. stíhacieho leteckého pluku v Českých Budějoviciach. Tam vo viacerých funkciách zotrval až do roku 1994, keď sa stal zástupcom veliteľa 3. stíhacieho bombardovacieho leteckého pluku v Kuchyni. Neskôr velil základni v Kuchyni. V roku 2001 sa Martin Babiak stal náčelníkom sekretariátu a zástupcom náčelníka štábu J3, Generálneho štábu SR. Od roku 2003 pôsobil v Bruseli, tiež ako Národný vojenský predstaviteľ pri NATO. Počas jeho pôsobenia bol 26. augusta 2004 prezidentom SR povýšený do generálskej hodnosti brigádny generál. Od roku 2007 bol zástupcom veliteľa Síl výcviku a podpory v Trenčíne. O rok neskôr pôsobil vo vyšších funkciách na Generálnom štábe: Náčelník štábu dlhodobého plánovania a Náčelník štábu strategického plánovania. V roku 2010 bol vymenovaný do funkcie veliteľa Vzdušných síl OS SR.
V júni 2017 bol pridelencom obrany na veľvyslanectve Slovenskej republiky v Spojených štátoch (s pôsobnosťou aj pre Kanadu).
Pécsváradský obvod

Pécsváradský obvod () je bývalá administratívna jednotka v Maďarsku v Baranskej župe. Jeho sídlom bolo mesto Pécsvárad. Obvody boli zavedené v roku 1994 a zanikli v roku 2014, kedy ich nahradili okresy.
2003 na Slovensku

Tento článok obsahuje výpis významných udalostí v roku 2003 na Slovensku.
Sásdsky obvod

Sásdsky obvod () je bývalá administratívna jednotka v Maďarsku v Baranskej župe. Jeho sídlom bolo mesto Sásd. Obvody boli zavedené v roku 1994 a zanikli v roku 2014, kedy ich nahradili okresy.
Ennis (Montana)

Ennis je mesto v Madison County v štáte Montana v USA v juhozápadnej časti štátu. Pri sčítaní obyvateľstva v roku 2000 malo 840 obyvateľov. Mesto má nadmorskú výšku 1506 metrov nad morom.
V meste sa natáčal film "Patriot" so Stevenom Seagalom v hlavnej úlohe.
Sellyský obvod

Sellyský obvod () je bývalá administratívna jednotka v Maďarsku v Baranskej župe. Jeho sídlom bolo mesto Sellye. Obvody boli zavedené v roku 1994 a zanikli v roku 2014, kedy ich nahradili okresy.
Powiat opolski (Lubelské vojvodstvo)

Powiat opolski je powiat v Poľsku v Lubelskom vojvodstve. Jeho správnym sídlom je mesto Opole Lubelskie, má rozlohu a žije tu 62 508 obyvateľov (30. jún 2008).
Žofia Eriksdotter Dánska

Žofia Eriksdotter Dánska (* 1241† 1286, Dánsko) bola ako manželka švédskeho kráľa Valdemara Birgerssona švédska kráľovná v rokoch 12611275.
Biografia.
Pôvod a mladosť.
O živote Žofie nie je veľa známo. Narodila sa ako druhé dieťa (najstaršia dcéra) zo šiestich potomkov dánskeho kráľa Erika Plovpenninga a jeho manželky Juty Saskej († 1250), dcéry saského vojvodu Albrechta I. († 1261) a jeho druhej manželky Anežky Babenberskej (1206 – 1226). Jej otec bol zavraždený v roku 1250, keď Žofia a jej sestry boli ešte deťmi. Pretože jej otec nemal preživšieho syna, na dánsky kráľovský trón nastúpili postupne jeho mladší bratia, Abel a potom Kryštof.
Žofia je v prameňoch popisovaná ako krásna, inteligentná a vtipná žena so šikovným jazykom; bola povestná svojou záľubou a umením hrať šachy.
Manželstvo a potomkovia.
V roku 1261 bola vydatá za švédskeho kráľa Valdemara Birgerssona; sobáš bol v réžii Valdemarovho otca a regenta jarla Birgera, ktorý ním sledoval upokojenie a mier v Škandinávii.
Z ich manželstva vzišlo šesť potomkov:
Roku 1269 uskutočnila Žofia cestu do Dánska, aby navštívila otcov hrob a videla svoje sestry Agnes a Jutu, ktoré obe pobývali v kláštore v Roskilde; Juta tu bola opátkou. V roku 1272 navštívila Juta Švédsko a stala sa milenkou Žofiinho manžela kráľa Valdemara; z ich vzťahu sa roku 1273 narodila dcéra. O rok neskôr sa Juta vrátila do kláštora a Valdemar bol prinútený uskutočniť kajúcnu púť do Ríma a žiadať pápeža (Gregora X.) o rozhrešenie. Podľa legendy mala Žofia povedať: "Nikdy sa nespamätám z tohto zármutku. Prekliaty buď deň, kedy moja sestra uzrela švédske kráľovstvo."
V roku 1275 po bitke pri Hovy Valdemarovi bratia Magnus Ladulås a Erik Birgersson zosadili kráľa z trónu. Pramene hovoria o tom, že správa zastihla kráľovnú pri hre v šachy. V roku 1277 Žofia odišla od manžela a vrátila sa do Dánska. Jej manžel žil otvorene s milenkami (uvádzajú sa Kristína Dánska, Katarína z Gützkow a Ludgarda) vo svojom pohodlnom väzení až do svojej smrti v roku 1302; s niektorou z nich zrejme mohol po Žofiinej smrti v roku 1286 uzavrieť manželstvo.
Pramene vypovedajú o tom, že Žofia vlastnila rybárske faktórie v mieste dnešného Norrköpingu, a že v roku 1283 venovala príjmy z lovu lososa kláštoru svätého Olafa v Skänninge. V týchto darovacích listinách kláštoru sa pripomína meno Nörrköping ("Norkøponge") po prvýkrát.
Žofia zomrela roku 1286, vo svojich štyridsiatich piatich rokoch.
Sylabár

Sylabár alebo zriedkavejšie sylabárium ( = šlabikár) môže byť:
Slabičné abecedné písmo

Slabičné/slabikové/sylabické/sylabografické abecedné písmo alebo slabičné/slabikové/sylabické/sylabografické alfabetické písmo alebo slabičná/slabiková/sylabická/sylabografická abeceda môže byť:
Opaľovanie

Opaľovanie (opálenie) môže byť:
Poprsie

Poprsie môže byť:
Hláskové písmo

Hláskové písmo môže byť (zoradené od najužšieho významu po najširší):
Fonetické písmo (len zvuky)

Fonetické písmo (iné názvy: čisto fonetické písmo, hláskové písmo, fonografické písmo, fonografia, fonémické písmo, fonematické písmo, abecedné písmo, alfabetické písmo, abeceda) je písmo, ktorého znaky znamenajú len zvuky (a teda neznamenajú napr. slová, ani pojmy, ani slová alebo zvuky).
Patrí sem:
Fonografické písmo

Fonografické písmo (iné názvy: fonografia, fonetické písmo, fonetické abecedné/alfabetické písmo, fonetická abeceda, fonémické písmo, fonematické písmo ) môže byť písmo, v ktorom znak reprezentuje len jednotlivú (aj keď nie nevyhnutne každú) hlásku, pozri hláskové písmo (znak pre hlásku)
Fonografické písmo (iné názvy: fonografia, fonetické písmo, fonémické písmo, fonematické písmo) môže byť aj písmo, ktoré vyjadruje len zvuky, pozri fonetické písmo (len zvuky)
Fonografické písmo alebo fonografia alebo fonetické písmo môže byť aj písmo, ktoré vyjadruje aj alebo len zvuky, t. j. logofonetické písmo a fonetické písmo (len zvuky)
Fonetické písmo alebo fonetické abecedné/alfabetické písmo alebo fonetická abeceda môže byť aj:
Fonografické písmo (iné názvy: fonografia, fonémické písmo, fonematické písmo) môže byť aj pravé hláskové písmo (aj prípadne vrátane rozšíreného abecedného písma)
Fonémické písmo alebo fonematické písmo môže byť aj pravé hláskové písmo, ktoré verne vyjadruje fonologické alternácie, alebo v ktorom reprezentovaná fonológia takmer nemá alternácie, pozri pod pravé hláskové písmo
Fonémické abecedné písmo

Fonémické/fonematické abecedné písmo alebo fonémické/fonematické alfabetické písmo alebo fonémická/fonematická abeceda môže byť:
Hláskové písmo (znak pre hlásku)

Hláskové písmo (iné názvy: fonetické písmo, fonetické abecedné písmo, fonetické alfabetické písmo, fonetická abeceda, fonografické písmo, fonografia, fonémické písmo, fonematické písmo, abecedné písmo, alfabetické písmo, abeceda, segmentálne písmo, segmentálne abecedné písmo, segmentálne alfabetické písmo, segmentálna abeceda, písmenovo-zvukové písmo) je písmo, v ktorom znak (graféma) reprezentuje len jednotlivú (aj keď nie nevyhnutne každú) hlásku, teda buď spoluhláskové písmo alebo pravé hláskové písmo.
Písmenovo-zvukové písmo

Písmenovo-zvukové písmo môže byť:
Segmentálne abecedné písmo

Segmentálne abecedné písmo alebo segmentálne alfabetické písmo alebo segmentálna abeceda môže byť:
Kyknos

Kyknos (starogr. Κύκνος – Kyknos, ) môže byť v gréckej mytológii:
Salvatore Accardo

Salvatore Accardo (* 26. september 1941, Turín, Taliansko) je taliansky huslista a dirigent, uznávaný interpret Paganiniho.
Životopis.
Študoval v Neapole na konzervatóriu. Stal sa víťazom viacerých husľových súťaží (Ženeva, 1956; Janov, 1958). Je zakladateľom hudobného festivalu komornej hudby Musica di Camera (od roku 1970, Neapol). Pôsobí na konzervatóriu v Siene ako učiteľ a vedúci kurzov.
Accelerando

Accelerando (tal.) môže byť:
Lesia

Lesia je ženské krstné meno. Meniny na Slovensku má 5. mája.
Juhoamerická kvalifikácia vo volejbale žien na LOH 2012

Juhoamerická kvalifikácia vo volejbale žien na LOH 2012 bola juhoamerická kontinentálna kvalifikácia vo volejbale žien na Letné olympijské hry 2012 v Londýne, ktorú organizuje Juhoamerická volejbalová konfederácia (CSV). Konala sa v meste São Carlos, v štáte São Paulo, v Brazílii od 9.13. mája 2012, za účasti 7 tímov. Len víťaz sa mohol kvalifikovať na záverečný olympijský turnaj. Stalo sa ním družstvo Brazílie.
Účastníci.
1
Accessio

Accessio (lat.) je v rímskom práve spôsob nadobudnutia vlastníckeho práva. Má dve formy:
Kyknos (syn Sthenela)

Kyknos ("Kyknos", ) je v gréckej mytológii syn ligurského kráľa Sthenela a oceanidy Klymeny, bol priateľom Faethonta, syna boha slnka Hélia. 
Jeho priateľ Faethón si požičal nebeský voz svojho otca Hélia a vyšiel s ním na oblohu. Pri tejto nebezpečnej jazde však nezvládol riadenie slnečného voza, čím ohrozil aj samotný život na zemi. Aby nenapáchal ešte väčšie škody, aké už spôsobil, ukončil jeho jazdu sám najvyšší boh Zeus a zrazil Faethonta do hlbín mora.
Kyknos prepadol nesmiernemu žiaľu nad smrťou najlepšieho priateľa. Chcel si dokonca vziať život, ale boh Apolón 
ho z ľútosti nad jeho zármutkom premenil na labuť a vyzdvihol na oblohu, kde dodnes svieti v podobe súhvezdia Labute (podľa jednej verzie).
Juhoamerická kvalifikácia vo volejbale mužov na LOH 2012

Juhoamerická kvalifikácia vo volejbale mužov na LOH 2012 bola juhoamerická kontinentálna kvalifikácia vo volejbale mužov na Letné olympijské hry 2012 v Londýne, ktorú organizuje Juhoamerická volejbalová konfederácia (CSV). Konala sa v Buenos Aires, konkrétne v časti Almirante Brown, v Argentíne od 11.13. mája 2012, za účasti 4 tímov. Len víťaz sa mohol kvalifikovať na záverečný olympijský turnaj. Stalo sa ním družstvo Argentíny.
Účastníci.
1
Vrodené chyby centrálnej nervovej sústavy

Vrodené chyby centrálnej nervovej sústavy sú poruchy vývoja centrálnej nervovej sústavy (mozgu a miechy) človeka, ktoré vznikajú v rôznych fázach vnútromaternicového vývinu embrya.
Klasifikácia (rozdelenie).
Klasifikácia týchto porúch nie je dodnes štandardizovaná. Ideálna klasifikácia by mala byť komplexná, praktická a mala by zohľadňovať závažnosť a prognózu jednotlivých porúch. Rozdelenie založené len na vzhľade a vonkajších prejavoch jednotlivých porúch naráža na problém, že rovnaký vzhľad môže mať porucha, ktorá má rôzne príčiny (napr. Walkerov-Warburgov syndróm môže mať príčinu v mutácii až piatich rôznych génov). Naopak rozdelenie na základe genetických mutácii je v klinickej praxi málo použiteľné, navyše príčiny mnohých malformácií stále nie sú známe. Preto sa používajú kompromisné delenia, ktoré berú do úvahy embryonálny vývoj, genetické i morfologické kritériá. Najpoužívanejšie sú:
V rôznych publikáciách sa je možné stretnúť s ďalšími deleniami či ich modifikáciami, upravenými podľa zámeru autorov príslušnej monografie.
Jednotlivé ochorenia (nozologické jednotky) sú klasifikované pomocou MKCH-10 (Q00-Q18).
Kyknos (syn Area)

Kyknos (starogr. Κύκνος – Kyknos, latinsky "Cycnus alebo Cygnus") je v gréckej mytológii syn boha Area a Pelopeie, kráľ Amfanae v Macedónii.
Kyknos zdedil otcovu divokú povahu a keďže si svojho otca veľmi ctil, chcel mu postaviť chrám. Aby bol chrám hodný boha vojny, rozhodol sa ho postaviť z kostí. Kosti získal z tiel pútnikov, ktorých zavraždil na ceste do delfskej veštiarne. Boh Apolón sa však nemohol na to nečinne prizerať, ako sa znížil počet pútnikov jeho najdôležitejšieho miesta uctievania, preto poveril Herakla, aby Kykna zabil.
Chrám Area bol už takmer postavený, keď Herakles vyzval Kykna na súboj pri rieke Echedóros (Gallikos). Kyknos výzvu Herakla prijal, lebo z jeho kostí hodlal dokončiť chrám. Počas súboja Ares zasiahol v prospech Kykna, ale bohyňa Aténa ho zastavila a vyzvala ho, že si budú musieť najskôr vypočuť bohyne osudu Moiry, aký osud Kykna čaká. Moiry zdelili Areovi, že ten, kto bude v súboji prvý zranený, prehrá. Ares sa nahnevaný vrátil na bojisko, ale Aténa mu opäť znemožnila zasiahnuť do súboja. Po tom ako Herakles Kykna zranil, Ares ho ponechal svojmu osudu. Herakles Kykna nakoniec zabil, takže chrám boha Area už nebol nikdy dostavaný a cesta pútnikov do Delf bola opäť bezpečná.
Hesiodos, odlišne opísal tento príbeh, podľa neho Kyknos ukradol dobytok z pastvín Alkmény a preto s ním Herakles bojoval.
KPŠ Akademik Košice-Staré Mesto

KPŠ Akademik Košice-Staré Mesto (celý názov: "Klub plaveckých športov Akademik Košice-Staré Mesto") bol slovenský vodnopólový klub z Košíc. Vznikol v roku 2008. Je to 2-násobný vicemajster krajiny a víťaz národného pohára z roku 2009. Okrem toho je držiteľom dvoch víťazstiev v novodobom Česko-slovenskom pohári. V rokoch 2008 až 2013 hral najvyššiu domácu súťaž, Extraligu. Od sezóny 2012/13 niesol tím skratené označenie"KPŠ Akademik Košice". Okrem družstva mužov pôsobilo v klube aj družstvo junioriek, ktoré v roku 2012 hralo Národnú ligu junioriek.
Po zlúčení sa s ŠKP Košice do oddielu "ŠKP Modrí draci Košice-Staré mesto" klub po sezóne 2012/13 zanikol.
Úspechy.
Slovenská najvyššia súťaž:
Víťaz Slovenského pohára:
Víťaz Česko-slovenského pohára:
Växjö Lakers

Växjö Lakers je hokejový klub najvyššej švédskej súťaže v ľadovom hokeji - SHL, sídliaci v meste Växjö v južnom Švédsku. Bol založený v roku 1997 a v SHL debutoval v sezóne 2011-12. Ich oficiálny fanklub sa volá Lakers Lakejer.
Kyknos (syn Apolóna)

Kyknos (starogr. Κύκνος – Kyknos, latinsky "Cycnus alebo Cygnus") je v gréckej mytológii syn boha Apolóna a nymfy Hyrie (alebo Thyrie).
Kyknos žil v okolí Pleurónu a Kalydónu. Podľa mýtov bol drsný a arogantný poľovník, ktorého opustili všetci priatelia. Keď ho už však opustil aj jeho najlepší priateľ Fylios, skočil do vody aby sa utopil. Jeho matka, ktorá to videla zo žiaľu urobila to isté. V poslednej chvíli ich však pred smrťou zachránil boh Apolón a premenil ich na labute.
Choroby z podvýživy - malnutrícia (MKCH-10)

E40-E46: CHOROBY Z PODVÝŽIVY - MALNUTRÍCIA patria do IV. kapitoly MKCH-10 - Choroby žliaz s vnútorným vylučovaním, výživy a premeny látok (MKCH-10, E00 - E90).
Stupeň podvýživy sa zvyčajne meria jednotkami hmotnosti vyjadrenej v štandardných odchýlkach v primeranej referenčnej populácii. Ak je k dispozícii 1 alebo viac predchádzajúcich meraní, hodnotí sa zastavenie hmotnostného prírastku u detí, alebo zistené zníženie hmotnosti u detí alebo u dospelých, ktoré presahuje o viac ako 3, 2 či 1 štandardnú odchýlku, pri porovnaní s predchádzajúcimi zmenami hmotnosti jednotlivca, ako ťažká, stredná alebo mierna podvýživa. Ak je možné iba jedno meranie, diagnóza je len pravdepodobná a na jej definitívne potvrdenie sú potrebné ďalšie klinické alebo laboratórne testy. Ak namerané údaje ukazujú hodnoty viac ako 3 štandardné odchýlky pod priemerom distribúcie v referenčnej populácii, je veľká pravdepodobnosť ťažkej podvýživy; pri hodnotách štandardnej odchýlky medzi 2 a menej ako 3 je veľká pravdepodobnosť strednej podvýživy; pri hodnotách medzi 1 a menej ako 2 štandardnými odchýlkami je pravdepodobnosť miernej podvýživy. Ak nie sú k dispozícii nijaké hmotnostné údaje, treba vychádzať z klinického nálezu.
Skupina nezahŕňa:
E40 - KVAŠIORKOR
&lt;br&gt;Ťažká podvýživa s nutričným edémom s dyspigmentáciou kože a vlasov
&lt;br&gt;Nezahŕňa: 
E41 - NUTRIČNÝ MARAZMUS
&lt;br&gt;Ťažká podvýživa s marazmom
&lt;br&gt;Nezahŕňa:
E42 - MARANTICKÝ KVAŠIORKOR
&lt;br&gt;Ťažká proteínovoenergetická podvýživa (ako pod E43)
E43 - NEŠPECIFIKOVANÁ ŤAŽKÁ PROTEÍNOVOENERGETICKÁ PODVÝŽIVA
&lt;br&gt;Veľké zníženie hmotnosti u detí alebo dospelých, alebo zastavenie hmotnostného prírastku u detí, ktorý je aspoň o 3 štandardné odchýlky hmotnosti pod očakávanou hodnotou pri referenčnej populácii (alebo podobné zníženie vyjadrené inými štatistickými postupmi). Ak je k dispozícii iba jeden hmotnostný údaj, ide s veľkou pravdepodobnosťou o ťažkú podvýživu vtedy, ak je o 3 alebo viac štandardných odchýlok pod referenčnou hodnotou pre deti, alebo ak je index telovej masy (Body Mass Index) niže 18 u dospelých. 
&lt;br&gt;Nutričný edém 
E44 - PROTEÍNOVOENERGETICKÁ PODVÝŽIVA STREDNÉHO A MIERNEHO STUPŇA
E45 - ZAOSTÁVANIE VÝVINU V DÔSLEDKU PROTEÍNOVOENERGETICKEJ PODVÝŽIVY
E46 - NEŠPECIFIKOVANÁ PROTEÍNOVOENERGETICKÁ PODVÝŽIVA
Iné nedostatky vo výžive (MKCH-10)

E50 - E64: INÉ NEDOSTATKY VO VÝŽIVE patria do IV. kapitoly MKCH-10 - Choroby žliaz s vnútorným vylučovaním, výživy a premeny látok (MKCH-10, E00 - E90).
Skupina nezahŕňa:
E50 - NEDOSTATOK VITAMÍNU A
&lt;br&gt;Nezahŕňa: 
E51 - NEDOSTATOK TIAMÍNU
&lt;br&gt;Nezahŕňa:
E52 - NEDOSTATOK NIACÍNU [PELLAGRA]
&lt;br&gt;Nedostatok
Pelagra (alkoholická)
&lt;br&gt;Nezahŕňa:
E53 - NEDOSTATOK INÝCH VITAMÍNOV ZO SKUPINY B (B-KOMPLEXU)
&lt;br&gt;Nezahŕňa:
E54 - NEDOSTATOK VITAMÍNU C (KYSELINY ASKORBOVEJ)
&lt;br&gt;Nedostatok vitamínu C
&lt;br&gt;Skorbut
&lt;br&gt;Nezahŕňa:
E55 - NEDOSTATOK VITAMÍNU D
&lt;br&gt;Nezahŕňa:
E56 - NEDOSTATOK INÝCH VITAMÍNOV
&lt;br&gt;Nezahŕňa:
E58 - NEDOSTATOK VÁPNIKA V POTRAVE
&lt;br&gt;Nezahŕňa:
E59 - NEDOSTATOK SELÉNU V POTRAVE
&lt;br&gt;Keshanova choroba
&lt;br&gt;Nezahŕňa:
E60 - NEDOSTATOK ZINKU V POTRAVE
E61 - NEDOSTATOK INÝCH PRVKOV VÝŽIVY
&lt;br&gt;Podľa potreby použite doplnkový kód vonkajších príčin (XX. kapitola) na identifikovanie lieku, ak je liek príčinným faktorom.
&lt;br&gt;Nezahŕňa:
E63 - INÉ NEDOSTATKY VO VÝŽIVE
&lt;br&gt;Nezahŕňa:
E64 - NÁSLEDKY PODVÝŽIVY A INÝCH NEDOSTATKOV VO VÝŽIVE
Tučnota a iná nadmerná výživa (MKCH-10)

E65 - E68: TUČNOTA A INÁ NADMERNÁ VÝŽIVA patria do IV. kapitoly MKCH-10 - Choroby žliaz s vnútorným vylučovaním, výživy a premeny látok (MKCH-10, E00 - E90).
E65 - LOKALIZOVANÁ ADIPOZITA
&lt;br&gt;Tukový vankúš
E66 - TUČNOTA - OBEZITA
&lt;br&gt;Nezahŕňa:
E67 - INÁ NADMERNÁ VÝŽIVA
&lt;br&gt;Nezahŕňa:
E68 - NÁSLEDKY NADMERNEJ VÝŽIVY
Rébus

Rebús môže byť:
Rébus (jazykoveda)

Rébus alebo rébusový princíp je zámena jednej jazykovej jednotky ako celku alebo len jej časti inou jazykovou jednotkou, a to takou, že dve zamieňané jednotky sú totožné (alebo podobné) len čo do znenia, nie čo do významu. Tento princíp sa využíva najmä (ale nie len) tam, kde je ťažké použiť normálne znaky (obrázky) písma, teda najmä na zápis osobných mien a abstraktných pojmov v logografickom (alebo inom piktografickom) písme.
Použitie.
V súčasnosti sa vyskytuje napríklad v čínskom písme, historicky tvorilo použitie rébusového princípu prechod medzi logografickým (alebo iným piktografickým) písmom a logofonetickým písmom, čiže išlo o jednu z prvých foriem tzv. fonetizácie písma.
Príklad.
Keby sa v slovenčine používalo obrázkové písmo, tak by dobrým príkladom použitia rébusového princípu bol zápis slova myšlienka znakom pre myš a znakom pre lienku. V latinke je zas dobrým príkladom zápis slova polka ako ½ K. Z nespočetných konkrétnych historických príkladov sa v literatúre uvádza ako príklad sumerské písmo, kde sa obrázkový znak pre slovo šíp, ktorý sa vyslovoval ti, používal aj ako obrázkový znak pre slovo život, ktorý sa vyslovoval til.
Slávia UK Bratislava (vodné pólo)

Slávia UK Bratislava je slovenský vodnopólový klub z Bratislavy. Vznikol v roku 1953 pod názvom "Slávia VŠ Bratislava" ako nepriamy nástupca klubov "ŠK Bratislava" a "Sokol NV Bratislava". V seniorskej kategórii má klub oddiely mužov aj žien. V mužskej kategórii je to 4-násobný majster Slovenska a 8-násobný majster Česko-Slovenska. Oddiel žien vznikol v roku 2004 a odvtedy dosiahol niekoľko medailových umiestnení a tiež víťazstvo v Slovenskom pohári. Oba tímy hrajú najvyššiu domácu súťaž, extraligu u mužov a 1. ligu u žien. 
Okrem seniorských tímov figurujú v klube aj tímy juniorov a junioriek, kadetov a kadetiek, žiakov a žiačok, a nepravidelne aj tím veteránov.
Úspechy.
Muži.
Slovenská najvyššia súťaž:
Česko-slovenská najvyššia súťaž:
Víťaz zimných majstrovstiev Česko-Slovenska:
Víťaz Slovenského pohára:
Víťaz Česko-slovenského pohára:
Ženy.
Slovenská najvyššia súťaž:
Víťaz Slovenského pohára:
Európske súťaže.
Muži.
Pohár PVP
Siklóssky obvod

Siklóssky obvod () je bývalá administratívna jednotka v Maďarsku v Baranskej župe. Jeho sídlom bolo mesto Siklós. Obvody boli zavedené v roku 1994 a zanikli v roku 2014, kedy ich nahradili okresy.
Lake Champlain

Lake Champlain (angl.) alebo Lac Champlain (fr.) alebo po slovensky aj Champlainovo jazero je jazero na severovýchode USA v štátoch New York a Vermont zasahujúce aj do kanadskej provincie Quebec. Pomenované je podľa francúzskeho geografa Samuela de Champlaina, ktorý jazero objavil v roku 1609.
Opis.
Kotlina jazera je tektonického pôvodu. Má rozlohu 1 269 km². Dosahuje maximálnu hĺbku 183 m.
Voda z jazera odteká prietokom Richelieu do Rieky svätého Vavrinca. Jazero je časťou vodnej cesty spájajúcej rieky Hudson a "Svätého Vavrinca".
Na brehu ležia mestá Burlington, Port Henry a Plattsburgh.
Szentlőrincský obvod

Szentlőrincský obvod () je bývalá administratívna jednotka v Maďarsku v Baranskej župe. Jeho sídlom bolo mesto Szentlőrinc. Obvody boli zavedené v roku 1994 a zanikli v roku 2014, kedy ich nahradili okresy.
Viktor Fasth

Viktor Fasth (* 8. august 1982, Kalix, Švédsko) je bývalý profesionálny švédsky hokejový brankár, ktorý naposledy hral za klub AIK Stockholm v lige Elitserien.
Kariéra.
Svoju profesionálnu hokejovú kariéru začal v sezóne 2000 – 01 v tíme Brooklyn Tigers. Potom hral za Vänersborgs HC, Tvåstad Cobras, Tingsryds AIF a Växjö Lakers. Počas sezóny 2008 – 09 chytal iba v deviatich zápasoch kvôli zraneniu a v pozícii jednotky tímu Växjö Lakers ho vystriedal Christoffer Bengtsberg. V nasledujúcej sezóne 2009 – 10 nastal v jeho kariére prielom potom, ako bol najlepším v percentuálnej úspešnosti chytených striel nižšej švédskej ligy Allsvenskan. Na jar roku 2010 bol prijatý do tímu AIK Stockholm, ktarý hral najvyššiu švédsku ligu Elitserien a vytvoril tam brankárske duo s brankárom Christopherom Heino-Lindbergom. Vo svojej premiérovej sezóne 2010 – 11 v Elitserien zaznamenal úspech a pomohol klubu AIK zo Stockholmu do semifinále v play-off, kde vypadli s tímom Färjestads BK. Za svoje výkony získal cenu Honken Trophy pre najlepšieho brankára ligy. V sezóne 2010 – 11 sa stal tiež reprezentačným brankárom švédskeho národného hokejového mužstva a na medzinárodnej scéne debutoval 6. apríla 2011 proti Nemecku. V roku 2011 tiež dostal cenu Goldpucken. Na konci sezóny bol nominovaný do švédskej reprezentácie pre Majstrovstvá sveta v ľadovom hokeji 2011 na Slovensku, kde sa stal vicemajstrom sveta a získal cenu za naužitočnejšieho hráča tohto šampionátu.
Pravé hláskové písmo

Pravé hláskové písmo (iné názvy: úplné hláskové písmo, hláskové písmo, fonémické písmo, fonematické písmo, fonémické/fonematické abecedné písmo, fonémické/fonematické alfabetické písmo, fonémická/fonematická abeceda, monofonémické písmo/monofonematické písmo, abecedné písmo, alfabetické písmo, abeceda, zastarano "alfabeta", písmenovo-zvukové písmo, alfabeticko-fonetická abeceda, úplné abecedné písmo, úplné alfabetické písmo, úplná abeceda, segmentálne abecedné písmo, segmentálne alfabetické písmo, segmentálna abeceda, fonografické písmo, fonografia) je písmo, v ktorom niektoré znaky reprezentujú spoluhlásky, iné znaky zas samohlásky, a celkovo sú teda reprezentované znakmi všetky hlásky. Inými slovami je to písmo, ktorého znak reprezentuje fonému (alebo v prípade IPA fónu) alebo alofónu alebo ktorúkoľvek fonému v rozsahu niektorej skupiny akusticky zhodných zvukov. Treba dodať, že niekedy je však jedna fonéma vyjadrená skupinou znakov (napríklad v slovenskom písme ch vyjadruje [x]). 
V širšom zmysle pod pravé hláskové písmo patrí aj tzv. rozšírené abecedné písmo (iné názvy: rozšírené alfabetické písmo, rozšírená abeceda), t.j. pravé hláskové písmo, ktoré obsahuje aj slabičné znaky, napr. koptské písmo.
Gelb pod pravé hláskové písmo (on to volá "abeceda") zaraďoval aj spoluhláskové písma, ak sú vokalizované (čiže napr. arabské písmo, ak sa zapisuje so všetkými diakritickými znamienkami) a abugidu.
Pravé hláskové písmo máva obyčajne okolo 30 znakov.
Výskyt.
Typické príklady sú grécke písmo a písma z neho odvodené, teda napr. etruské písmo, latinské písmo (a tým aj slovenské písmo), koptské písmo, gótske písmo, germánske runy, ogam, hlaholské písmo, cyrilské písmo (azbuka).
Ďalej sem patrí napr. arménske písmo, gruzínske písmo, n'ko a kórejské písmo.
Delenie.
DeFrancis 1989 rozlišuje: 
Podobne Rogers 2005 rozlišuje: 
Lehmann rozlišuje podobne, ale do zoznamu pridáva ešte fonetickú abecedu:
Predmetné písmo

Predmetné písmo alebo predmetové písmo môže byť:
Predmetné písmo (fyzické predmety)

Predmetné písmo alebo predmetové písmo je písmo (resp. z iného pohľadu len predstupeň písma) tvorené nejakým fyzickým objektom alebo nejakými fyzickými objektami (a nie napr. obrázkami či písmenami). 
Prvým príkladom sú rováše či vrúbované palice rozšírené po celom svete. Sú to paličky alebo doštičky, na ktoré sa v podobe zárezov robili primitívne záznamy rozličného druhu (napr. sa počítali kravy či ovce, či vypité poháre). Niekedy sa používali aj ako platidlá (v stredovekom Anglicku), daňové doklady (napr. v Anglicku do 18. storočia) a podobne. Vo východnej Európe boli bežné do 19. storočia, známe boli aj v Číne.
Austrálski domorodci a ďalej kedysi napríklad ľudia v Nórsku, Švédsku aj starí Maďari používali aj tzv. spravodajské palice.
Ďalším príkladom je uzlové písmo. To je známe napr. zo západnej Afriky, ďalej z južnej Ameriky (tzv. kipu), zo starovekej Číny a zo Šalamúnových ostrovov.
V Severnej Amerike sa zas používali vampumy, šnúrky (resp. pásy zo šnúrok), na ktorých boli mušličky, pričom komunikačnú hodnotu malo sfarbenie mušličiek. Príslušníci afrického kmeňa Ewe zas priväzovali na špagát rozličné predmety a každý predmet vyvolával asociácie s nejakým príslovím. Jorubovia komunikovali pomocou mušlí; jedna mušľa znamenala nesympatiu a nezhody, dve mušle spolu znamenali priateľstvo a schôdzku. 
Známym príkladom je aj príbeh opisovaný historikom Herodotom: Skýtski náčelníci poslali perzskému kráľovi poslom vtáka, myš, žabu a päť šípov a dodali, že adresát musí sám prísť na význam tejto správy. Hádanku rozlúštil istý mudrc: Ak Peržania ako vtáky nevyletia k nebu, ak sa nezaryjú do zeme ako myši, alebo ak neodskáču do močiara ako žaby, pobijú ich šípy Skýtov a nevrátia sa domov.
Kyknos (syn Poseidóna)

 
Kyknos (starogr. Κύκνος – Kyknos, latinsky "Cycnus alebo Cygnus") je v gréckej mytológii syn boha Poseidóna a Kalyky.
Tento príbeh bol rozšírený literárny topos celého starovekého Orientu. Podľa jednej verzie mýtu bol synom Poseidóna a Kalyky. Matka ho po narodení nechala na pobreží mora, kde ho našli pastieri, ktorí ho vychovali. Kyknos dostal svoje meno podľa labutí letiacich nad jeho hlavou. Kyknos vyrástol na muža veľkej postavy, veľmi bielej pleti a výnimočný bol v tom, že bol nezraniteľný. Aj keď mal veľmi nepokojnú povahu, osud mu doprial, že sa stal kráľom, ktorý vládol niekde v okolí Tróje. 
Jeho prvou manželkou sa stala Prokleia, dcéra Laomedonta, a neskôr sa oženil s Filonomou s dcérou Tragasa. Filonomé sa zaľúbila do jeho syna Tenna z prvého manželstva a keďže ju odmietal, znenávidela ho a všemožne sa ho snažila a aj jeho sestru Hémitheu zahubiť. Intrigami pri ktorých jej pomohol aj hudobník Eumolfos, nakoniec dosiahla, že ich otec nechal oboch zatvoriť do truhlice a hodiť do mora. Avšak oni sa zachránili. Truhlica doplávala k ostrovu Leukofros pri trójskom pobreží, kde ju vylovili a tam sa Tennes onedlho ujal vlády. Ostrov bol potom pomenovaný po ňom Tenedos. Keď sa po čase ukázalo, ako Filonoma svojho manžela oklamala, nechal ju za trest zaživa pochovať a jej spolupáchateľa Eumolfa ukameňovať.
Po rokoch sa Kyknos a aj jeho syn Tennes zúčastnili trójskej vojny na strane Tróje. Tennes prikázal zasypať achájske vojsko plaviace sa okolo Tenedy kamením. Nato však vystúpil z lode Achilles a v súboji ho zabil. Kyknos skončil podobne, hoci bol nezraniteľný podľahol v boji s Achillom a aby unikol potupnému olúpeniu svojej výzbroje nechal sa od svojho otca premeniť na labuť.
Ján II. (Aragónsko)

Ján II. Aragónsky (* 29. jún 1398 – † 20. január 1479) bol navarrský, aragónsky a valencijský kráľ, ako Ján I. sicílsky kráľ a barcelonské knieža.
Pôvod.
Jeho predkovia z matkinej strany pochádzali z Burgundskej dynastie a z otcovej z Trastamárskej. Ján prišiel na svet ako tretie dieťa aragónskeho kráľovského páru Ferdinanda I. a Eleonóry. Mal staršieho brata Alfonza (1396 – 1458) a sestru Máriu (1396 – 1445). Z mladších súrodencov sa dospelosti dožili Henrich (asi 1400 – 1445), Elenóra (1402 – 1445) a Peter (1406 – 1438).
Potomstvo.
10. júna 1420 sa v Pamplone oženil s navarrskou kráľovnou Blankou (* asi 1385 – † 1441), ktorá mu porodila štyri deti:
Po šiestich rokoch vdovstva sa v roku 1447 oženil s Juanou Enríquez. Z tohto manželstva sa narodili:
Topos

Topos môže byť:
Kontrola originality

Kontrola originality vozidiel je nedeštruktívne skúmanie vozidiel s cieľom zistiť stopy neoprávneného zasahovania do konštrukcie vozidla.
Kontrola originality znamená:
Kontrola originality sa vykonáva na nasledujúcich vozidlách:
Kontrolu originality je možné vykonať na pracovisku kontroly originality.
Tennes

Tennes alebo Tennés (starogr. Τέννης – Tennes/iný prepis Tennés;, ) môže byť:
Jamal

Jamal () je polostrov v Karskom mori, ktorý sa nachádza v Jamalsko-neneckom autonómnom okruhu na severozápadnej Sibíri (Rusko, Ázia). Rozkladá sa na dĺžke približne 700 km a šírke dosahujúcej až 240 km. Rozloha polostrova je asi 115 000 km². Predstavuje severozápadný výbežok Západosibírskej nížiny.
Je ohraničený Severným ľadovým oceánom, a to konkrétne Karským morom, Bajdarackým zálivom na západe a Obským zálivom na východe. V jazyku pôvodných obyvateľov oblasti, Nencov, "Jamal" znamená "koniec Sveta".
Polostrov pokrýva takmer výlučne permafrost a je geologicky veľmi mladým územím – niektoré oblasti sú menej než 10-tisíc rokov staré. Polostrov je pokrytý tundrou, na juhu sú menšie oblasti lesotundry. Nachádza sa tu množstvo jazier ľadovcového pôvodu.
V rámci Ruskej federácie predstavuje polostrov miesto, ktoré je tradične miestom s najlepšie zachovaným nomádskym chovom sobov vo veľkej mierke. Na polostrove niekoľko tisíc neneckých a chantyjských chovateľov sobov vlastní asi pol milióna zdomestikovaných sobov.
Jamal je súčasťou Západosibírskej panvy s ložiskami najväčších ruských a svetových zásob zemného plynu. Bovanenkovské ložisko je projektované na rozvinutie ťažby ruským plynovým monopolom Gazprom do 20112012 "(Jamalský projekt)", táto skutočnosť predstavuje reálnu hrozbu chovu sobov, ktorý tu vykonáva nomádske obyvateľstvo. Odhad veľkosti plynových rezerv je 55 biliónov m³ (tcm), najväčšie zásoby zemného plynu na Zemi a najväčší energetický projekt v dejinách Ruskej federácie. Oblasť je zatiaľ z väčšej časti nerozvinutá, ale je spojená s tromi veľkými infraštruktúrnymi projektmi – nová 572 km dlhá Železničná trať Obskaja–Bovanenkovo, ktorá bola dokončená v roku 2011 a je najsevernejšou železničnou traťou planéty, plynovod a niekoľko mostov.
Dobre zachované pozostatky Ľuby, 37 000 rokov starého mamutieho mláďaťa, boli nájdené pastierom sobov na polostrove v lete 2007. Zviera bola samica a jej vek pri úmrtí bol určený na jeden mesiac.
Žofia Dorotea Hannoverská

Žofia Dorotea Hannoverská (* 16. marec 1687, Hannover† 28. jún 1757, Berlín, Prusko) bola rodom britská princezná a sobášom pruská kráľovná. 
Biografia.
Pôvod a mladosť.
Žofia Dorotea sa narodila 16. marca 1687 ako mladšia z dvoch detí z nešťastného manželstva svojich rodičov, budúceho britského kráľa Juraja Ľudovíta Brunšvicko-Lüneburského a Žofie Dorotey z Celle. Po ich rozvode v roku 1694 boli Žofia a jej starší brat Juraj August (budúci britský kráľ Juraj II.) odtrhnutí od svojej matky, s ktorou sa už nikdy nestretli. Deti vyrastali v starostlivosti ich babičky z otcovej strany, hannoverskej kurfirstky Žofie Hannoverskej. Keď bolo Žofii Dorotee trinásť rokov, pribudol na hannoverský dvor aj ďalší vnuk Žofiin, pruský kurprinc Fridrich Viliam. Cez jeho divokú povahu spolu všetci dobre vychádzali, aj keď Fridrich Viliam často bol zbitý; svojej sesternici prejavoval náklonnosť, aj keď on jej bol ľahostajný.
Manželstvo a potomkovia.
28. novembra roku 1706 sa Žofia za tohto svojho bratranca, pruského kurprinca a následníka pruského trónu Fridricha Viliama vydala; sobáš bol dohodnutý predovšetkým s prispením babičky oboch snúbencov, Žofie Hannoverskej. Fridrich Viliam po smrti svojho otca, vojvodu Fridricha (25. februára roku 1713), usadol na pruský trón ako kráľ Fridrich Viliam I.
V manželstve spolu žili dva celkom rozdielny Ľudia: intelektuálna Žofia Dorotea, milujúca hudbu, zaujímajúca sa o umenie, literatúru a módu, a sparťansky založený princ, ktorého najväčšou vášňou bola armáda a správa krajiny, ktorá sa pod jeho panovaním stala vysoko prosperujúcim štátom. Na politické záležitosti Žofia Dorotea vplyv nemala. Manželstvo kráľovského páru bolo veľmi disharmonické, plné stretov predovšetkým pre rozdielny prístup k deťom; cez tieto rozdiely sa starala Žofia Dorotea oddane o manžela v jeho chorobách.
Z manželstva vzišlo štrnásť potomkov, sedem synov a sedem dcér, štyri z nich však zomreli v útlom veku:
Od roku 1712 žila Žofia Dorotea na zámku Monbijou. Tu sa často stretávala so svojim synom Fridrichom, ktorý ju veľmi miloval a ctil a na ktorého mala veľký vplyv; mohol využívať tunajšiu knižnicu a zaoberať sa vecami, ktoré boli jeho otcovi proti mysli. Žofia Dorotea veľmi trpela tyranským prístupom manžela k synovi, ktorý sa jej po povahovej stránke veľmi podobal; dramatický vzťah otca a syna vyústil vo Fridrichov útek. Žofia Dorotea o plánovanom úteku korunného princa vedela a dostávala od neho dopisy, keď bol po nepodarenej akcii uväznený v pevnosti Küstrin.
Silný vzťah Fridricha k matke sa prejavil aj po jeho nástupe na trón v roku 1740, kedy Žofia Dorotea nebola nazývaná kráľovnou-vdovou, ale dostala titul "kráľovná matka" a bola naďalej prvou dámou na pruskom dvore pred Fridrichovou manželkou Alžbetou Kristínou.
Smrť, odkaz.
Žofia Dorotea zomrela 28. júna 1757 na svojom zámku Monbijou. Pochovaná bola v hohenzollernskej hrobke berlínskej katedrály.
Štefan Gašpar

Štefan Gašpar (* 1900, Medzev – † 29. apríl 1971, Košice), bol zakladateľ prvej autoškoly na Slovensku.
Životopis.
Neskôr, keď sa s rodinou presťahoval do Košíc, založil si na vtedajšej Šibrikovej ulici prvú československú autoškolu, v ktorej bol riaditeľom a postupne vydával jednoduché príručky pre frekventantov, ako ich nazýval. V týchto učebniciach boli veľmi jednoducho vysvetlené princípy dvojtaktných a štvortaktných motorov a vôbec ako pracuje motor automobilu. 
Po roku 1948 prišiel okrem domu o všetko. Napriek chudobe a ponižovaniu sa nevzdal a chorobou podlomený (keďže v minulosti bojoval na talianskom fronte, odkiaľ si doniesol ťažké zranenie pľúc) vstúpil do Zväzarmu, a napriek svojmu „kapitalistickému“ pôvodu získal nejedno vyznamenanie. V roku 1968 vyšiel v košickom Večerníku článok „53-krát okolo zemegule alebo Abrahámoviny mladého 60 – tnika“. Veľakrát musel podstúpiť liečbu v pľúcnom sanatóriu v Tatrách.
Zomrel 29. apríla 1971 večer o 19,15 na pľúcnom oddelení vo vtedajšej Fakultnej nemocnici v Košiciach na Rastislavovej ulici.